stanford-oval/wikipedia huggingface dataset:
סוראט טהאני

| --- | --- |

בתי העיר על גדות הנהר טאפי
 מדינה:  תאילנד תאילנד
 מחוז:  סוראט טהאני
 ראש העיר:  Theerakit Wangmuthitakul
 שטח:  68.97 קמ"ר (דירוג: 5, 2022)
 גובה:  10 מטרים
 אוכלוסייה:  ‏
  ‑ בעיר:  132,040 (דירוג: 6, 2019)
  ‑ צפיפות:  1,914 נפש לקמ"ר (2019)
 קואורדינטות:  9°8′23″N 99°19′50″E﻿ / ﻿9.13972°N 99.33056°E﻿ / 9.13972; 99.33056
 אזור זמן:  UTC +7
 http://www.suratcity.go.th/
  מפת מיקום  מפה מפורטת   (למפת תאילנד מוגדלת) בנגקוק האד-יאי אודון טהאני צ'יאנג מאי נאקון ראטצ'אסימה קון קאן נאקון סי טמרט פאטאיה פוקט קמבודיה וייטנאם וייטנאם לאוס מיאנמר מלזיה מפרץ תאילנד  ים אנדמן סוראט טהאני(למפת תאילנד רגילה) בנגקוק האד-יאי אודון טהאני צ'יאנג מאי נאקון ראטצ'אסימה קון קאן נאקון סי טמרט פאטאיה פוקט קמבודיה וייטנאם וייטנאם לאוס מיאנמר מלזיה מפרץ תאילנד  ים אנדמן סוראט טהאני  he tabBackground:;tabBorder:#aaa;defaultTab:0;
סוּרָאט טהָאנִי (בתאית: สุราษฎร์ธานี; בתעתיק לטיני: Surat Thani) היא עיר בדרום תאילנד, העיר השמינית בגודלה בתאילנד והיא משמשת כבירת מחוז סוראט טהאני. בעיר מתגוררים 132,040 תושבים (נכון ל-2019), ושטחה 68.97 קמ"ר.
העיר שוכנת על גדות נהר טאפי, סמוך למפרץ תאילנד. היא אינה עיר תיירותית, אך תיירים רבים פוקדים אותה כעיר נמל מרכזית ממנה ניתן להגיע ליעדים תיירותיים פופולריים סמוכים, כגון איי הנופש קו סמוי, קו פה נגאן וקו טאו, באמצעות מעבורות היוצאות מהנמל. הנמל משמש גם למעבר סחורות, במיוחד מוצרים נפוצים המיוצרים באזור זה, כגון גומי וקוקוס. בעיר עוברות דרכי תחבורה ראשיות נוספות, כגון כבישים ומסילת רכבת מהבירה בנגקוק. במרחק כ-30 קילומטרים ממנה ממוקם נמל התעופה הבינלאומי סוראט טהאני.
שם העיר, שמשמעותו "עיר של אנשים טובים", הוענק לה ב-1915 על ידי ראמה השישי, מלך תאילנד, בשל מסירותם של תושביה לבודהיזם. לאחר גידול בשטחה ובתושביה, קיבלה סוראט טהאני מעמד של עיירה ב-1935, וב-4 במאי 2007 קיבלה מעמד של עיר.
ספרטק מוסקבה (כדורעף)

מועדון הכדורעף צסק"א מוסקבה (רוסית волейбольный клуб Спартак) היה מועדון כדורעף רוסי. הקבוצה זכתה פעם אחת באליפות ברית המועצות. הוקמה לראשונה ב-1935 ועד סוף שנות ה-40 של המאה ה-20 הייתה אחת הגדולות במדינה אך פורקה ב-1961. ב-1991 נוסדה מחדש אך ב-2015 פורקה שוב, על רקע קשיים כלכליים.
תארים

האליפות הסובייטית / הליגה הרוסית (1): 1940.
אליפות מוסקבה' (7): 1935 — 1941.
הערות שוליים

↑  Московский волейбольный клуб "Спартак" снялся с ЧР из-за проблем с финансированием // מועדון הכדורעף המוסקבאי "ספרטק" הורד מאליפות רוסיה בשל בעיות במימון
ערך זה הוא קצרמרבנושא כדורעף ובנושא רוסיה. אתם מוזמנים לתרום לוויקיפדיה ו.
סלן

ערך זה עוסק בגשושית יפנית. אם התכוונתם ליסוד הכימי, ראו .
| --- | --- |

שיגורה של סלן על גבי המשגר H-IIA F13
 מידע כללי
 סוכנות חלל:  הסוכנות היפנית לחקר החלל
 מפעיל:  הסוכנות היפנית לחקר החלל 
 תאריך שיגור:  14 בספטמבר 2007, 01:31:01 UTC
 משגר:  H-IIA
 אתר שיגור:  מתחם השיגור יושינובו 
 דף הבית של סלן (באנגלית)
 משימה
 סוג משימה:  מקפת ואימפקטור
 לוויין של:  הירח
 תאריך כניסה למסלול:  3 באוקטובר 2007
 מסלול:  מסלול קוטבי
 נטייה:  90 מעלה 
 זמן הקפה:  שעתיים
 גרם שמיים:  הירח
 תאריך נחיתה:  התרסקות: 10 ביוני 2009, 18:25 UTC
 משך המשימה הכולל:  14 בספטמבר 2007 – 10 ביוני 2009 (שנה) 
 מידע טכני
 משקל בשיגור:  3,020 ק"ג
 משקל:  2,914 ק"ג 
 כוח:  3,486 ואט
 קישורים חיצוניים
 מספר קטלוג לוויינים:  32054
 מאגר המידע הלאומי:  2007-039A
 
סלן (באנגלית: SELENE, מיוונית עתיקה: Σελήνη - ירח), הידועה גם בכינוי קאגויה (ביפנית: かぐや), היא מקפת הירח השנייה של יפן ששוגרה ב-14 בספטמבר 2007. סלן שוגרה לחלל כחלק מהעניין המחודש בחקר הירח. היא ממשיכה את דרכה של מקפת הירח הראשונה של יפן, האגורומו, ששוגרה ב-1990.
השם סלן (SELENE) מהווה גם ראשי תיבות של המשפט "Selenological and Engineering Explorer"; השם היפני נגזר ממכינויה של נסיכת הירח, קאגויה, והוא נבחר על ידי הציבור הרחב. נסיכת הירח מופיעה בסיפור העם היפני "סיפורו של חוטב הבמבוק". הגשושית הוצעה לראשונה בידי שתיים מהסוכנויות שלימים אוחדו לסוכנות היפנית לחקר החלל, JAXA.
אחרי שהקיפה את הירח במשך שנה ושמונה חודשים, רוסקה הגשושית במכוון על הירח סמוך למכתש גיל ב-10 ביוני 2009.
מטרות המשימה

המטרות העיקריות של המשימה הן:
חקר המוצא של הירח והאבולוציה הגאולוגית שלו.
השגת מידע אודות סביבת פני הירח.
ביצוע מחקר מדעי של מסלול הירח.
מטרה משנית: הגברת מודעות הציבור לחקר החלל, באמצעות שידורי טלוויזיה בחדות גבוהה של זריחת כדור הארץ כפי שהיא נראית בעיני הגשושית מעל קרקע הירח.
מהלך המשימה

משימת סלן תוכננה לראשונה לשיגור בשנת 2003, ואולם כישלון המשגר במשימה אחרת, וקשיים טכניים, גרמו לדחיית השיגור עד שנת 2007 במהלכה התגלו קשיים נוספים. השיגור המקורי תוכנן ל-16 באוגוסט, אך אז הסתבר שכמה רכיבים אלקטרוניים לא הותקנו כראוי.
סלן שוגרה ב-14 בספטמבר 2007, 01:31:01 UTC, על גבי משגר מדגם H-IIA ממרכז החלל טנגשימה שבאי טנגשימה. משקל המשגר והגשושית בעת השיגור היה 3,020 ק"ג. ב-3 באוקטובר הגיעה הגשושית לירח ונכנסה למסלול קוטבי אליפטי ראשוני. הנקודה הקרובה ביותר במסלול הייתה במרחק 120 ק"מ מקרקע הירח, והגבוהה הייתה במרחק 13,000 ק"מ ממנו. ב-9 באוקטובר שחררה הגשושית את לוויין המשנה הראשון, Rstar, למסלולו (100 על 2,400 ק"מ), וב-12 באוקטובר שחררה את הלוויין השני, Vstar, למסלול של 100 על 800 ק"מ. בסופו של דבר, ב-21 באוקטובר הקיפה סלן את הירח בגובה אחיד של 100 ק"מ. אורך החיים המתוכנן של המשימה היה שנה.
סלן השלימה את מטרותיה בסוף אוקטובר 2008 והחלה את משימתה המורחבת, שהייתה אמורה להימשך עד מרץ 2009. לאחר מכן הייתה אמורה הגשושית להיכנס למסלול מעגלי בגובה 50 ק"מ ולבסוף למסלול אליפטי של 100 על 20 ק"מ, עם התרסקות מכוונת על הירח באוגוסט 2009. בגלל בעיה טכנית בחללית שונתה התוכנית כך שב-1 בפברואר 2009 הונמך מסלול הגשושית לגובה 50 ± 20 ק"מ, וההתרסקות על הירח אירעה ב-10 ביוני 2009, 18:25 UTC.
לווייני משנה

Rstar (נודע גם כאוקינה - דמות נוספת מ"סיפורו של חוטב הבמבוק") המהווה לוויין ממסר קטן, וVstar (נודע גם כאואונה - דמות נוספת מ"סיפורו של חוטב הבמבוק") המהווה לוויין VLBI, הם שני לוויינים קטנים ששוגרו על גבי הגשושית סלן ושוחררו זמן קצר לאחר הגעת הגשושית למסלול סביב הירח. לשני הלוויינים צורה של מנסרה מתומנת.
לוויין הממסר Rstar העביר את שידורי הרדיו מכדור הארץ למקפת ובכיוון ההפוך, כאשר המקפת מוסתרת מאחורי הירח, וכן כדי למדוד את הסחת דופלר. מסתו של Rstar‏ - 53 ק"ג, גודלו מטר על מטר על 65 ס"מ. בקרת הגובה שלו מתבצעת באמצעות שיטת ייצוב-סנכרון. ההספק החשמלי הנדרש להפעילו - 70 ואט; מסלולו 100 על 2,400 ק"מ ונטייתו - 90 מעלות.
Vstar - לוויין VLBI (ראשי תיבות של לוויין לאינטרפרומטריה בקו בסיס ארוך מאוד (Very Long Baseline Interferometry satellite) משמש למדידת שדה המשיכה של הירח, במיוחד באזורי השפה, כאשר לא ניתן להשתמש בשיטת הסחת דופלר. מסתו של לוויין ואסטר 53 ק"ג, וגם גודלו וצריכת האנרגיה שלו זהים לאלו של Rstar. מסלולו האליפטי מביא אותו מגובה 100 ק"מ לגובה 800 ק"מ, ונטייתו גם כן 90 מעלות.
ראו גם

היטן
צ'אנדריאן 1
SMART 1
סלנג מיני

סלנג מיני או ביטוי מיני (באנגלית: Sexual slang) הוא מכלול של מונחים וביטויים לשוניים שמתייחסים לאיברי המין לתהליכים ולפעילויות מיניות. בדרך כלל, סלנג מיני הוא חלק מהמשלב הדיבורי, מאשר חלק מהשפה התקנית או הרפואית, וחלקם אפילו עשויים להיחשב כגסים.
קשור לסלנג מיני הוא סלנג הקשור לעשיית צרכים וגזים (הומור בתי שימוש, סקאטולינגוויסטיקה (אנ')). התייחסויות למערכת האנאלית ניתנות לעיתים קרובות לקונוטציה מינית בהקשר למין אנאלי.
שימוש פיאורטיבי

יש המשתמשים בכינויי גנאי בשביל להתייחס לבני מיעוט מיני נתון, כמו מגדר או נטייה מינית באופן מבזה או מקטין. כינויים אלו משמשים כעלבונות על ידי אנשים שאינם מעוניינים להיות קשורים לקבוצה שמזלזלת בהם. לדוגמה, המונח קוויר יכול לשמש כעלבון על ידי מי שמבקש להפליל להט"בים, אם כי המילה עברה חידוש (אנ'), כך שניתן יהיה להשתמש בה באופן חיובי בתוך אותה קהילה. מונחים שנחשבים כהשמצות נקבעים על ידי מערך הערכים של החברה או התת-תרבות, במיוחד בהטיות המיניות שלה. לדוגמה, מילים כגון זונה או שרמוטה משמשים בדרך כלל להתייחס להפקרות מינית (אנ') המיוחסת דווקא לנשים.
ההשמצות המיניות היו נפוצות בתרבויות ובתקופות היסטוריות רבות. ההשמצות הנפוצות ביותר היו אלו שהופנו נגד גברים הומוסקסואליים פסיביים (אריסטופאנס נהנה במיוחד משימוש בהשמצות כאלו), או בהיותו א-פמי (אנ'). לדוגמה, בשבועה הצבאית החתית (אנ'), איימו על גברים ששינוי את מגדרם לנשים (הבטחה לסירוס ממשי או לנקמה אלוהית ב-"בוגדים").
סלנג מיני והומור

בז'רגון הפופולרי של תרבויות רבות, השימוש בסלנג מיני הוא סוג של הומור או לשון נקייה אשר, לעיתים קרובות, יוצר מחלוקת בנוגע לשימושו הציבורי. הומור מיני נתפס בחוגים רבים כגס ולא מתוחכם, כמו כן מעליב כלפי הנושא שהוא מתאר. סלנגים מיניים נמצאו פעמים רבות בספרות ובקומדיה. דוגמה קלאסית לכך היא כתבי שייקספיר. הפופולריות של קומיקאים עכשוויים שמתמכרים להומור מיני, מג'ורג' קרלין ועד לאנדרו דייס קליי (אנ'), משקפת את המשיכה של צורת דיבור זו. לעיתים קרובות, סלנגים מיניים נתפסים כצורה של טאבו, שבו חלק ניכר מהערעור טמון בערך ההלם של היכולת לדבר במילים "אסורות" בציבור.
ראו גם

דיבור ארוטי
לקריאה נוספת

Fairman, Christopher M. (2009). Fuck: Word Taboo and Protecting Our First Amendment Liberties. Sphinx Publishing. ISBN 1572487119.
הערות שוליים

↑  Richard Guy Parker; Peter Aggleton (1998). Culture, Society and Sexuality: A Reader. Routledge. p. 421. ISBN 978-1-85728-811-7.
↑  Timothy Jay (2000). Why We Curse: A Neuro-Psycho-Social Theory of Speech. John Benjamins Publishing Company. pp. 176–177. ISBN 978-1-55619-758-1.
↑  Eric Partridge; Tom Dalzell; Terry Victor (2008). The Concise New Partridge Dictionary of Slang and Unconventional English. Routledge. ISBN 0-415-21259-6.
| מיניות האדם |
| --- | --- | --- |
| תופעות פיזיולוגיות | זוויג • עוררות מינית • זקפה • נוזל טרום-שפיכה • סיכוך נרתיקי • אורגזמה (שפיכה נשית / שפיכה גברית) • היריון |  |
| בגרות מינית וחינוך מיני | התבגרות מינית • מניעת הריון • קונדום • מין בטוח • חינוך מיני • טיפול מיני • סרוגייט • מדריך למיניות |  |
| זהות | זהות מגדרית • זהות מינית • נטייה מינית (הומוסקסואליות / ביסקסואליות / לסביות / א-מיניות) • הטרוסקסואליות • אינטרסקס • טיפול המרה • גברים המקיימים יחסי מין עם גברים • נשים המקיימות יחסי מין עם נשים • יחסי מין הומוסקסואליים • יחסי מין לסביים |  |
| מין וחוק | חוק למניעת הטרדה מינית • גיל ההסכמה • הדבקת HIV במזיד‏ • גילוי עריות • מעשה מגונה • חוסר צניעות בציבור • מעשה מגונה בפומבי • אונס • התעללות מינית • ניצול מיני • הטרדה מינית • התנהגות מינית פסולה • אלימות מינית • מעשה סדום • בעילה אסורה בהסכמה • פדופיליה • חטיפת נשים |  |
| סקסולוגיה ותופעות היסטוריות | האבולוציה של הרבייה המינית • היסטוריה של ייצוגים מיניים • מיניות ברומא העתיקה • זנות ביוון העתיקה • זנות ברומא העתיקה • פדרסטיה ביוון העתיקה • המהפכה המינית |  |
| זוגיות וחברה | חיי מין • משיכה מינית • אהבה • מונוגמיה • פוליאמוריה • מין מזדמן • סווינגינג • נישואים • פיקוח ילודה • פאראפיליה • מופקרות • דת ומיניות • התנזרות ממין • הון ארוטי • אתיקה מינית • אובייקטיפיקציה מינית • מתאם אינטימיות • דיבור ארוטי • סלנג מיני |  |
| יחסי מין | מין קבוצתי • מזמוז • אוננות • משחק מקדים • החדרת אצבעות • תנוחות מין • יחסי מין מחוץ לנישואים • יחסי מין ללא נישואים • יחסי מין ללא חדירה • מין אוראלי • מין אנאלי • מציצה עצמית • BDSM • פטיש לכפות רגליים • פטישיזם (סקסולוגיה) • פטיש לכפות ידיים • פוטג'וב • הנדג'וב • אורגיה • גאנג באנג • שלישייה • רביעייה • סייברסקס • שיחה ארוטית • חנק ארוטי • מעגל מאוננים • יחסי מין בפומבי • קשירה • קונילינגוס |  |
| שירותי מין | תעשיית המין • ארוטיקה • פורנוגרפיה • סרט פורנוגרפי • תיירות מין • מוזיאון מין • מועדון מין • מועדון חשפנות • חשפנות • זנות (זנות קטינים / זנות גברית / בית בושת / עבדות מין) • יחסי מין תמורתיים • חנות מין • אביזר מין • בובת מין • מכונת מין • רובוט מיני |  |
סטו

ערך זה עוסק במיעוט אתני באסטוניה. אם התכוונתם למשמעות אחרת, ראו .
סטו (בשפת הסטו: setokõsõ; באסטונית: Setud, או Setukesed) הם בני מיעוט אתני המתגוררים בדרום-מזרח אסטוניה במחוזות וורו ופילבה וצפון-מערב רוסיה בנפת פצ'ורסקי של מחוז פסקוב. בני הסטו דוברים את שפת הסטו, אשר החוקרים חלוקים בדעתם אם זו שפה בפני עצמה או ניב של שפת וורו, ומשתייכים מבחינה דתית לכנסייה האורתודוקסית. האזור שבו הם מתגוררים נקרא סטומאה (Setumaa, "ארץ הסטו"). מספרם של בני הסטו נאמד ב-10,000 נפש.
איכרים מהאזורים השונים באסטוניה של המאה ה-19
בבגדיהם המסורתיים, השלישית משמאל — נערה בת הסטו.
היסטוריה

עד המאה ה-7 לספירה היה כל אזור סטומאה בשליטת שבטים פינו-אוגריים. לאחר מכן החלו שבטים סלאביים להגר לתוך האזור ולהיטמע באוכלוסייה המקומית. במאה ה-13 נפרדו לראשונה הסטו מן האסטונים כאשר האחרונים נכבשו על ידי המסדר הטבטוני ואולצו להתנצר בעוד הסטו נשארו חלק מרפובליקת נובגורוד והיו עדיין פגאנים.
במאה ה-15 הפכו בני הסטו לנוצרים אורתודוקסים, אולם חלק ניכר שמרו על מנהגיהם הפגאניים.
אלמנטים קתוליים הובאו לסטומאה על ידי מתיישבים אסטונים, בעוד אלמנטים אלה נעלמו מאסטוניה עם השתלטות הלותרניזם שם.
תרבות הסטו זכתה לפריחה ושגשגה בתחילת המאה ה-20, בזכות פעילותם של ארגונים לאומיים רבים של הסטו. בשנת 1905 הגיעה אוכלוסיית הסטו לשיאה.
עם תום מלחמת העצמאות של אסטוניה בשנת 1920, נחתם בינה ובין רוסיה הבולשביקית חוזה טרטו, שבו החילה אסטוניה את ריבונותה על מחוז פטסרימאה (העיר פטסרי והאזור סביבה) ובכך נותרה כל אוכלוסיית סטומאה בתחום אסטוניה. לאחר מכן החלה הממשלה האסטונית בתהליך אסטוניזציה בסטומאה שכתוצאה ממנו החלו הילדים ללכת לבתי ספר אסטוניים ומספר נישואי התערובת עלה משמעותית. תהליך זה צמצם משמעותית את סך דוברי הסטו.
לאחר מלחמת העולם השנייה וסיפוח אסטוניה לברית המועצות הוחלט ב-1945 על העברת מחוז פטסרי האסטוני למחוז פסקוב של רוסיה. מחוז פטסרי הפך לנפת פצ'ורסקי ובני הסטו התחילו להגר ממנו לאסטוניה.
בשנת 1991 חידשה אסטוניה את עצמאותה, אולם מחוז פטסרי ההיסטורי נותר בידי רוסיה. בפעם הראשונה בהיסטוריה חילק גבול מדיני את סטומאה ורבים מבני הסטו היגרו לאסטוניה. בשנת 1999 התגוררו פחות מ-200 בני הסטו בכ-50 יישובים בנפת פצ'ורסקי של מחוז פסקוב ברוסיה וכיום הם נהנים שם ממעמד של מיעוט אתני מוגן.
האזורים הגאוגרפיים בהם גרים בני הסטו > בני הסטו באסטוניה

במחוז וורו:
נפת מרמאה (Meremäe vald)
מפת מיסו (Misso vald)
במחוז פילבה:
נפת מיקיטמאה (Mikitamäe vald)
נפת ורסקה (Värska vald)
האזורים הגאוגרפיים בהם גרים בני הסטו > בני הסטו ברוסיה

ישנם שני אזורים גאוגרפיים עיקריים שנמצאים בנפת פצ'ורסקי של מחוז פסקוב, בהם מתגוררים בני הסטו:
האזור הצפוני:
מערב אזור קרופסקי (יחידה מנהלית) על גבול אסטוניה
האזור העיקרי:
אזור פניקובסקי (יחידה מנהלית) על גבול אסטוניה
המשולש פניקוביצ'י-פצ'ורי-איזבורסק (בין הכבישים פסקוב-ריגה ואיזבורסק-פצ'ורי)
המשולש פצ'ורי-איזבורסק-נובואיזבורסק (עד מסילת הרכבת פסקוב-פצ'ורי)
ארגונים

איגוד נפות ארץ הסטו (Setomaa Valdade Liit) - באיגוד נציגים של הרשויות המקומיות מיקיטמאה (Mikitämäe), ורסקה (Verska), מרמאה (Meremäe) ומיסו (Misso). האיגוד מוציא לאור את העיתון הדו-לשוני סטומאה (Setomaa) המופיע באסטונית ובשפת סטו.
קונגרס הסטו - בגוף זה מיוצגים כפרי הסטו וארגונים שונים. הקונגרס מתכנס בקביעות אחת לשלוש שנים ובוחר ב"מועצת נכבדים". הקונגרס חבר במשרד המיעוטים האסטוני.
ראו גם

ארץ הסטו
אסטונית
הערות שוליים

↑  "Сету | Ассоциация финно-угорских народов РФ".
ספרטק מוסקבה (בייסבול)

| --- | --- |
סמל הקבוצה
 מידע כללי
 מוסקבה רוסיה רוסיה
 תאריך ייסוד:  3 בפברואר 1989
 צבעי תלבושת:  אדום ולבן
 
ספרטק מוסקבה (ברוסית: Бейсбольный клуб Спартак Москва) היא קבוצת בייסבול רוסית ממוסקבה, המתמודדת בליגה החובבנית, בעבר התמודדה הקבוצה באליפות רוסיה בבייסבול וסיימה כסגנית אלופה בעונת 1993.
שמות הקבוצה

MAI (‏1989–1992)
SDYushor-42 (‏1994–1994)
ספרטק (1994–)
היסטוריה

ספרטק הוקמה ב-3 בפברואר 1989 והשתתפה באליפות הסובייטית ולאחר מכן באליפות רוסיה בבייסבול. בעונת 1992 הקבוצה נתקלה בקשיים כלכליים ושיתוף הפעולה שלה עם אגודת ספרטק סייעה לייצוב מצבה הכלכלי.
היא סיימה כסגנית אלופה בעונת 1993 ובמקום השלישי בעונת 1995 ובעונת 1996. ברם, בהמשך ירדה ליגה והיא מתמודדת בליגה החובבנית.
הישגים

סגנות (1): 1993
מקום שלישי (2): 1995, 1996
ספרטק מוסקבה (פוטבול)

| --- | --- |
סמל הקבוצה
 מידע כללי
 מוסקבה רוסיה רוסיה
 תאריך ייסוד:  2019
 כינוי:  האדומים-לבנים
 ליגה:  ליגת העל המזרח אירופית בפוטבול ליגת הפוטבול הרוסית
 בעלים:  אגודת ספרטק
 מנכ"ל:  רוסיה דניס מילוב
 מאמן:  רוסיה רוסלן קורבנוב
 צבעי תלבושת:  אדום ולבן
 
ספרטק מוסקבה (ברוסית: Клуб по Американскому Футболу "Спартак Москва") היא קבוצת פוטבול רוסית מהעיר מוסקבה המשחקת בליגת הפוטבול הרוסית.
תארים

ליגת העל המזרח אירופית בפוטבול
גביע רוסיה
הליגה הבכירה של ליגת העל המזרח אירופית בפוטבול
הערות שוליים

↑  Развиваем американский футбол!
| ‏ליגת העל המזרח אירופית (EESL) • עונת 2024> ליגת העל |
| --- | --- | --- |
| חטיבת מערב | הלגיון הצפוני סנקט פטרבורג • הפטריוטים מוסקבה • הדרקונים מוסקבה • הספרטנים מוסקבה • הגריפונים סנקט פטרבורג • ספרטק בריאנסק |  |
| חטיבת מזרח | ספרטק מוסקבה • אפאצ'י ניז'ני נובגורוד • קפיטל שארקס מוסקבה • מוטורס קאזאן • יוז'ני אוראל צ'ליאבינסק • ריידרס-52 ניז'ני נובגורוד |  |
אלופות רוסיה
הפטריוטים מוסקבה (15) • הספרטנים מוסקבה (3) • דובי מוסקבה (3) • הסערה השחורה מוסקבה (1) • הגריפונים סנקט פטרבורג (1)
ניהול
הפדרציה לפוטבול אמריקאי • משרד הספורט  
ערך זה הוא קצרמרבנושא פוטבול. אתם מוזמנים לתרום לוויקיפדיה ו.
סופרבול LVII

סופרבול LVII (סופרבול 57) הוא משחק פוטבול שנערך ב-12 בפברואר 2023 בין אלופת עונת 2022 של חטיבת ה-NFC פילדלפיה איגלס לאלופת חטיבת ה-AFC קנזס סיטי צ'יפס, ושימש גמר ליגת ה-NFL. המשחק שוחק באצטדיון סטייט פארם בגלנדייל, אריזונה. זה היה הסופרבול הרביעי שמתארח באזור המטרופולין של פיניקס, כשהאחרון הוא סופרבול XLIX ב-2015, שנערך גם הוא באצטדיון סטייט פארם (נקרא אז אצטדיון אוניברסיטת פיניקס). המשחק שודר בטלוויזיה הארצית בארצות הברית על ידי פוקס. קנזס סיטי צ'יפס שניצחה במשחק בתוצאה 38–35 וזכתה באליפות ה-NFL לעונת 2022.
רקע > בחירת מיקום המשחק

מערכת חדשה לבחירת המארחת נכנסה לתוקף בסופרבול LVI, ובמקום התהליך הקודם, שאפשר לערים להגיש מכרזים על האירוח, הליגה בוחרת באופן חד צדדי אצטדיון יחיד עבור כל משחק, ואינה מאפשרת לערים אחרות להציע הצעות; לאחר מכן העיר הנבחרת מרכיבה הצעה שעליה מצביעים בפגישות הבעלים של הליגה.
אריזונה הייתה המקום הראשון שנבחר בתהליך זה, והצעתה התקבלה פה אחד ב-23 במאי 2018.
הלוגו הרשמי למשחק נחשף ב-14 בפברואר 2022. הוא עוקב אחר תבנית הלוגו המעודכנת שהחלה בסופרבול LVI, עם תמונות של קניון מדברי ושמיים (המזכירים את דגל אריזונה) כדי לשקף את הנופים של האזור המארח.
שידור

סופרבול LVII שודר בטלוויזיה בארצות הברית על ידי פוקס (לפי הרוטציה בין שלוש רשתות הטלוויזיה המשדרות את ה-NFL: פוקס, NBC ו-CBS).
בידור > מופע מחצית

ב-23 בספטמבר 2022, אפל מיוזיק הוכרזה כנותנת החסות החדשה למופע המחצית של הסופרבול (אנ'), במקום פפסי, שנתנה חסות לעשרת מופעי המחצית הקודמים. תיאוריות שהופצו ברשתות החברתיות טענו שהזמרת והיוצרת האמריקאית טיילור סוויפט תוביל את המופע, בהתבסס על הקשרים שלה עם אפל ועם יריבתה המסורתית של פפסי, קוקה-קולה. כלי תקשורת דיווחו לאחר מכן כי סוויפט דחתה את ההצעה, וסירבה להופיע עד שתהליך ההקלטה מחדש שלה יושלם.
ב-25 בספטמבר הוכרזה הזמרת הברבדית ריהאנה כמובילה של מופע המחצית, ההופעה החיה הראשונה של הזמרת מזה למעלה מחמש שנים. ריהאנה הייתה מועמדת בעבר למופע המחצית של 2019, לו סירבה לאות תמיכה בקאפרניק, ומופע המחצית של 2015, לו לבסוף הועדפה קייטי פרי על פניה.
הערות שוליים

↑  Teope, Herbie (23 במאי 2018). "Arizona, New Orleans Saints chosen as Super Bowl hosts". NFL.com. נבדק ב-23 במאי 2018. {{cite web}}:  (עזרה)
↑  קלאסיקה: קנזס סיטי זכתה בסופרבול ה-57, באתר ערוץ הספורט, 13 בפברואר 2023
↑  Creamer, Chris. "First Look at the Super Bowl LVII Logo, Held in Arizona in 2023". SportsLogos.Net News (באנגלית אמריקאית). נבדק ב-2022-02-28.
↑  "Apple Music takes over SB halftime sponsorship". ESPN.com (באנגלית). 2022-09-23. נבדק ב-2022-09-24.
↑  Strauss, Matthew; Arcand, Rob (2022-09-24). "Taylor Swift Turns Down Offer to Play 2023 Super Bowl Halftime Show". Pitchfork (באנגלית אמריקאית). נבדק ב-2022-09-25.
↑  Kreps, Daniel; Kreps, Daniel (2022-09-25). "Rihanna to Headline Super Bowl 57 Halftime Show". Rolling Stone (באנגלית אמריקאית). נבדק ב-2022-09-25.
אצטדיון סטייט פארם, 2022
ספר אלעזר בן עיראי

ספר אלעזר בן עיראי הוא חיבור עלום אשר מצוטט על ידי רבי סעדיה גאון בהקדמתו לספר הגלוי וכן בפירושו לספר יצירה, החיבור נחשב היום לחיבור אבוד.
הספר נכתב בסגנון מגילת קהלת וכוללת ציטוטים מספר בן סירא, בפסוקים וטעמים. מן המבואות ברס"ג נראה כי עיקרו דברי חכמה ומליצות, כולו בלשון המקרא, וכפי הנראה השתדל מחברו להשתמש רק במילים וביטויים שהם נדירים במקרא.
יש אומרים כי 'עיראי' הוא שיבוש של 'סירא', ואין כאן אלא ציטוטים מספר בן סירא. אך משה צבי סגל דחה את דבריהם.
אברהם אליהו הרכבי הביא מאמר חז"ל אשר שם מצוטט ר' אלעזר בשם בן סירא, ולדעתו, הכוונה לר' אלעזר בן עיראי, ולא כמקובל לר' אלעזר בן פדת, משה צבי סגל הביא עוד מאמר במדרש תנחומא הנמסר על ידי ר' אלעזר בשם ספר בן סירא, אשר מתאים להשערת הרכבי שזהו דברי בן עיראי.
אך סגל סייג, שלא סביר שדברי בן עיראי יובאו בצורה סתמית "רבי אלעזר" אשר עלולה להתפרש כדברי רבי אלעזר בן פדת.
סגל סיים את דבריו על בן עיראי באומרו כי ”אישיותו וחיבורו של אלעזר בן עיראי נשארות לנו עדיין חידה סתומה בלי פתרון, ואולי יתגלה בעתיד איזה חומר ספרותי חדש שישפוך אור על שאלה זו...”
מדבריו

”בלי בכף סלעים הם ירצו כי לפוצצים פטישים יחליקו, כי כליות חטה יודקו במורג וצקלון אביב ביד יתמוללו” רס"ג מפרש שכוונתו שאדם חזק יוכרע רק במכה חזקה.
”ברעם קול על מיכל המים אפס ואפע כל דבריה מבלי עצה תפלו” רס"ג מפרש שכוונתו לא להתחבר לכסילים.
ראו גם

בן סירא
רב סעדיה גאון
לקריאה נוספת

משה צבי סגל, רב סעדיה גאון ובן סירא, רב סעדיה גאון, מוסד הרב קוק, ירושלים תש"ג, עמ' קה - קז, באתר אוצר החכמה (צפייה חופשית – מותנית ברישום)
אברהם הרכבי אלעזר בן עיראי, בתוך: 'השריד והפליט מספר הגלוי לרב סעדיה' (זיכרון לראשונים, ח"ה), באתר גוגל בוקס
הערות שוליים

↑  באכר, JQR, O.S. XII 286, סמנד, שם עמ' LVI, מובאים אצל סגל.
↑  מ. צ. סגל, בתוך רב סעדיה גאון עמ' ק"ו)
↑  ירושלמי חגיגה פרק ב הלכה א, מובא גם בבראשית רבה, פרשה ח' "רבי לעזר בשם בר סירה"
↑  בספרו 'השריד והפליט מספר הגלוי לרב סעדיה' (זיכרון לראשונים, ח"ה, עמ' ר"ד)
↑  מדרש תנחומא, פרשת מקץ אות י'
↑  "הודעתו שבני אדם קשים לא ישברו אלא בכתישה חזקה
↑  אזהרתו מלהתערב עם הכסילים והשוותו את זאת לנחל המים הרועש
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ספר אלעזר בן עיראי".
ספרטק מוסקבה (הוקי קרח)

היכל הספורט סוקולניקי המכיל 5,000 מושבים, שימש בעבר כהיכל הבית של הקבוצה.
מועדון ההוקי קרח ספרטק מוסקבה (ברוסית: Хоккейный клуб «Спартак» Москва) הוא מועדון הוקי קרח רוסי מהעיר מוסקבה, המתמודד בליגת ההוקי הקונטיננטלית ונחשב בזמנו לאחד ממועדוני ההוקי המוצלחים ביותר בברית המועצות, עם ארבע זכיות באליפות המדינה.
היכל הבית של הקבוצה הוא מגה-ספורט ארנה במוסקבה המכיל 12,126 מושבים.
היסטוריה

מועדון ההוקי ספרטק הוקם לראשונה ב-22 בדצמבר 1946 עם הקמת ליגת העל הסובייטית בהוקי קרח ולאורך השנים זכתה ארבע פעמים באליפות המדינה, בשנים 1962, 1967, 1969 ו-1976. בנוסף זכתה הקבוצה פעמיים בגביע הסובייטי (בשנים 1970, 1971) ואף העפילה פעמיים לגמר הגביע האירופי (1970, 1977), אך הישגיה המשמעותיים היו הזכייה בגביע שפנגלר בשנים 1980, 1981, 1985, 1989, 1990.
מאז התפרקות ברית המועצות התדרדרה הקבוצה מבחינה מקצוענית ובשנת 2014 אף פורקה בשל קשיים פיננסיים אך מאז 2016 נמצאת במגמת התחזקות לאחר שהוקמה מחדש ונמצאת בבעלות קבוצת ERIELL, שמספקת שירותים בתחום הפקת נפט.
הישג השיא של הקבוצה מאז 1991 הוא העפלה לרבע גמר פלייאוף הליגה (2008/2009, 2009/2010, 2021/2022, 2023/2024) ועדיין אין לה תואר לאומי מאז הוקמה מחדש.
הישגים ותארים

זכייה (4): 1962, 1967, 1969, 1976
סגנות (11): 1948, 1965, 1966, 1968, 1970, 1973, 1981, 1982, 1983, 1984, 1991
מקום שלישי (9): 1947, 1963, 1964, 1972, 1975, 1979, 1980, 1986, 1992
זכייה (2): 1970, 1971
סגנות (2): 1967, 1977
סגנות (1): 1970, 1977
זכייה (5): 1980, 1981, 1985, 1989, 1990
זכייה (1): 2000/2001
סגנות (2): 1999/2000, 2003/2004
ספר (פוליטיקה)

סְפַר הוא מונח פוליטי וגאוגרפי המציין אזור בסמוך לגבול או מעבר לו, אשר רמת השליטה או ההשפעה התרבותית, החברתית והפוליטית בו, שונה מאשר באזורים אחרים. החברות המתפתחות באזורים אלה קרויות חברות ספר.
בהיסטוריה של כיבוש וההתיישבות בארצות הברית ובמדינות אחרות, קיים פרק של התיישבות וכיבוש הספר, או האזור אשר עדיין לא יוּשַׁב על ידי מתיישבים ממוצא אירופי.